Laissa on määritelty moiteperusteet eli ne perusteet, joiden nojalla testamentti voidaan julistaa moitekanteen johdosta pätemättömäksi. Testamentti voidaan moitteen johdosta julistaa pätemättömäksi:1) Jos testamentin tekijä ei ollut kelpoinen määräämään jäämistöstään. Testamentin tekijän tulee olla täyttänyt 18 vuotta. 15 vuotta täyttänyt voi tehdä testamentin siitä omaisuudesta, jota hänellä on oikeus itse hallita (esim. omalla työllä ansaittu palkka). Lisäksi testamentin voi tehdä 18 vuotta nuorempikin, jos hän on tai on ollut naimisissa.2) Jos testamenttia ei ole tehty laissa säädetyssä muodossa.3) Jos testamentin tekemiseen on vaikuttanut mielisairaus, tylsämielisyys tai testamentin tekijän muu sieluntoiminnan häiriö.4) Jos testamentin tekijä on pakotettu tekemään testamentti tai hänet on siihen taivutettu käyttämällä väärin hänen ymmärtämättömyyttään, tahdonheikkouttaan tai riippuvaista asemaansa taikka jos hänet on petollisesti vietelty tekemään testamentti tai jos hän on muutoin sillä tavoin erehtynyt, että se on määräävästi vaikuttanut hänen tahtoonsa.Jos kannetta testamentin saajaa vastaan ajetaan jollakin muulla kuin laissa yksilöidyllä moiteperusteella, kysymys ei ole testamentin moitteesta.